અમદાવાદ: અમદાવાદની સિવિલ હોસ્પિટલમાં આવેલી કેન્સર હોસ્પિટલમાં ગઈ કાલે મોડી રાતે દર્દીના સગાએ રેસિડન્ટ ડોક્ટર અને સિક્યોરિટી ગાર્ડ પર સારવાર બાબતે બોલાચાલી બાદ છરી વડે હુમલો કરતાં સનસનાટી મચી ગઇ હતી. રેસિડન્ટ ડોક્ટર પર વધુ એક હુમલાનો બનાવ બનતાં અાજ સવારથી જ કેન્સર હોસ્પિટલના તમામ રેસિડન્ટ ડોક્ટર અને નર્સિંગ સ્ટાફ હડતાળ પર ઊતરી ગયા હતા. ડોક્ટરોઅે સૂત્રોચ્ચાર કરીને પોલીસ પ્રોટેક્શન અાપવાની અને મુખ્ય અારોપીને ઝડપવાની માગ કરી હતી. ઘટનાની જાણ થતાં શાહીબાગ પોલીસનો કાફલો ઘટનાસ્થળે દોડી ગયો હતો. પોલીસે હાલમાં બે અારોપીઅોની અટકાયત કરીને અન્ય અારોપીને ઝડપવા તજવીજ હાથ ધરી છે.